
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 614 

15 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αξιολόγηση του Εκπαιδευτικού Έργου της Σχολικής 

Μονάδας - Διαδικασία Αυτοαξιολόγησης. 1 

Εξουσιοδότηση υπογραφής «ΜΕ ΕΝΤΟΛΗ ΑΝΤΙΠΕ- 
ΡΙΦΕΡΕΙΑΡΧΗ» στους Προϊσταμένους της Διεύ¬ 
θυνσης Ανάπτυξης της Περιφερειακής Ενότητας 
Τ ρικάλων. 2 


Έγκριση υπερωριακής απασχόλησης με αμοιβή κατά 
τις απογευματινές ώρες, μονίμων υπαλλήλων του 
Τμήματος Εμπορίου και Τουρισμού της Δ/νσης 
Ανάπτυξης της ΠΕ Σερρών, για διενέργεια Πε¬ 
ριοδικού Ελέγχου Μέτρων και Σταθμών έτους 

2013. 3 

Τροποποίηση της με Α.Π. 001940/4-1-2013 απόφασης 
καθιέρωσης υπερωριακής κ.λπ. εργασίας για τους 
μονίμους υπαλλήλους των διαφόρων υπηρεσιών 
του Δήμου Αθηναίων για το χρονικό διάστημα Ια¬ 


νουάριος - Ιούνιος 2013. 4 

ΑΠΟΦΑΣΕΙ Σ 

Αριθμ. 30972/Γ1 (1) 


Αξιολόγηση του Εκπαιδευτικού Έργου της Σχολικής 
Μονάδας - Διαδικασία Αυτοαξιολόγησης. 

Ο ΥΦΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του άρθρου 4 παρ. 1 και 2 του 
ν. 2986/2002 (ΦΕΚ 24 Α713-2-2002) «Οργάνωση των πε¬ 
ριφερειακών υπηρεσιών της Π/θμιας και Δ/θμιας Εκπ/ 
σης, αξιολόγηση του εκπαιδευτικού έργου και των εκ¬ 
παιδευτικών, επιμόρφωση των εκπαιδευτικών και άλλες 
διατάξεις». 

2. Τις διατάξεις του άρθρου 32 του ν. 3848/2010 (ΦΕΚ 
71 Α'/19-5-2010) «αναβάθμιση του ρόλου του εκπαιδευ- 
τικού-καθιέρωση κανόνων αξιολόγησης και αξιοκρατίας 
στην εκπαίδευση και άλλες διατάξεις». 

3. Τις διατάξεις των άρθρων 1 και 21 του ν. 3966/2010 
(ΦΕΚ 118 Α724-5-2011) «Θεσμικό πλαίσιο των Πρότυπων 
Πειραματικών Σχολείων, Ίδρυση Ινστιτούτου Εκπαιδευτι¬ 


κής Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων «ΔΙΟΦΑΝΤΟΣ» και άλλες 
διατάξεις». 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, όπως 
κωδικοποιήθηκε με το άρθρο πρώτο του π.δ. 63/2005 
(Α' 98). 

5. Τη με αριθμ. 76051/04-07-2012 (ΦΕΚ 2091/05.07.2012, 
τ.Β') απόφαση του Πρωθυπουργού και του Υπουργού 
Παιδείας και Θρησκευμάτων, Πολιτισμού και Αθλητισμού 
με θέμα: «Ανάθεση αρμοδιοτήτων στον Υφυπουργό Παι¬ 
δείας και Θρησκευμάτων, Πολιτισμού και Αθλητισμού 
Θεόδωρο Παπαθεοδώρου». 

6. Το πιλοτικό - ερευνητικό έργο «Αξιολόγηση του Εκ¬ 
παιδευτικού Έργου της σχολικής μονάδας- Διαδικασία 
Αυτοαξιολόγησης» (ΑΕΕ) του ΕΣΠΑ («Άξονες Προτεραι¬ 
ότητας 1,2,3 - Οριζόντια Πράξη» με ΜΙ8 295381), όπως 
τροποποιήθηκε με την με την υπ’ αριθμ. 5028/29-03-12 
απόφαση της Ειδικής Γραμματέως ευρωπαϊκών πόρων 
του Υ.ΠΑΙ.Θ.Π.Α., αποφασίζουμε: 

Άρθρο 1 

Σκοπός της αξιολόγησης 

1. Η σχολική μονάδα αποτελεί το βασικό φορέα προ¬ 
γραμματισμού και αξιολόγησης του εκπαιδευτικού της 
έργου. 

2. Σκοπός της αξιολόγησης του εκπαιδευτικού έργου 
(ΑΕΕ) είναι η βελτίωση και η ποιοτική αναβάθμιση όλων 
των διαστάσεων και των παραγόντων της εκπαιδευ¬ 
τικής διαδικασίας. Με την αξιολόγηση του εκπαιδευ¬ 
τικού έργου επιδιώκεται η διαμόρφωση κουλτούρας 
αξιολόγησης στα σχολεία, η ενίσχυση της συνεργασίας 
και της συμμετοχής μεταξύ των μελών της σχολικής 
κοινότητας, η ενίσχυση της αυτογνωσίας και της επαγ¬ 
γελματικής ανάπτυξης των εκπαιδευτικών, η απόκτηση 
εμπειριών από στελέχη και εκπαιδευτικούς στο πεδίο 
της αξιολόγησης, η ανάδειξη θετικών σημείων και αδυ¬ 
ναμιών και η ανάπτυξη δράσεων με στόχο τη βελτίωση 
της ποιότητας του εκπαιδευτικού έργου στο χώρο του 
σχολείου. 

3. Η αξιολόγηση του εκπαιδευτικού έργου συμβάλλει 
στην αρτιότερη διοίκηση και λειτουργία των σχολι¬ 
κών μονάδων, στην αποτελεσματική αξιοποίηση του 
ανθρώπινου δυναμικού, στην ενίσχυση των σχέσεων και 

των συνεργασιών στο σχολείο, στην αναβάθμιση των 
διδακτικών και παιδαγωγικών πρακτικών, στην προώ¬ 
θηση της καινοτομίας, στην ανάπτυξη υποστηρικτικών 
και αντισταθμιστικών πρακτικών. Επίσης, συμβάλλει 
στην ανάδειξη των επιτευγμάτων των σχολείων, στην 
διάχυση των καλών πρακτικών, στην επισήμανση των 
αδυναμιών του εκπαιδευτικού συστήματος και στην 
ανατροφοδότηση για το σχεδίασμά της εκπαιδευτικής 
πολιτικής και τον καθορισμό επιμορφωτικών και άλλων 
παρεμβάσεων. 

4. Η αξιολόγηση αποτελεί μια διαδικασία κινητοποίη¬ 
σης όλων των παραγόντων της εκπαιδευτικής κοινότη¬ 
τας για την ανάπτυξη δράσεων με στόχο τη βελτίωση 
της ποιότητας της διδασκαλίας και της μάθησης, την 
ισόρροπη και ολόπλευρη ανάπτυξη των μαθητών, την 
ενίσχυση της ισότητας και την άμβλυνση των κοινω¬ 
νικών ανισοτήτων, την καταπολέμηση των διακρίσεων 
και του αποκλεισμού και το άνοιγμα του σχολείου στην 
κοινωνία. 

Αρθρο 2 

Πεδίο εφαρμογής 

1. Οι σχολικές μονάδες όλων των τύπων της πρωτο¬ 
βάθμιας και δευτεροβάθμιας εκπαίδευσης της χώρας 
(πεδίο εφαρμογής: άρθρο 4 παρ. 1 και 2 του ν. 2986/2002 
και άρθρο 32, παρ. 2 του ν. 3848/2010) αξιολογούν κάθε 
έτος το εκπαιδευτικό τους έργο ως προς την επίτευξη 
των εκπαιδευτικών στόχων. 

2. Κάθε σχολική μονάδα μέχρι το τέλος Σεπτεμβρίου, 
θέτει τους εκπαιδευτικούς στόχους, προγραμματίζει 
τις δραστηριότητες του σχολικού έτους και καταρτίζει 
ειδικά προγράμματα δράσης με σκοπό την αντιμετώ¬ 
πιση προβλημάτων και αδυναμιών και τη βελτίωση της 
ποιότητας του εκπαιδευτικού της έργου. 

Άρθρο 3 

Το Πλαίσιο της ΑΕΕ 

1. Η αξιολόγηση του εκπαιδευτικού έργου (ΑΕΕ) στη 
σχολική μονάδα πραγματοποιείται με βάση το πλαίσιο 
της ΑΕΕ. Στη διαδικασία της αξιολόγησης λαμβάνονται 
υπόψη τόσο τα ποσοτικά όσο και τα ποιοτικά χαρακτη¬ 
ριστικά του εκπαιδευτικού έργου στο σχολείο, τα οποία 
αντιστοιχούν στις ακόλουθες αναλυτικές/ερμηνευτικές 
κατηγορίες του εκπαιδευτικού έργου: 

• Δεδομένα του σχολείου 

• Εκπαιδευτικές Διαδικασίες 

• Εκπαιδευτικά Αποτελέσματα 

Το εκπαιδευτικό έργο αποτιμάται με δείκτες ποιότη¬ 
τας του εκπαιδευτικού έργου, οι οποίοι έχουν τα δικά 
τους ιδιαίτερα χαρακτηριστικά, αποκτούν διαφορετική 
σημασία κατά την υλοποίηση του εκπαιδευτικού έρ¬ 
γου, η αξία τους επηρεάζεται από τις διαφορές μεταξύ 
των σχολικών μονάδων και συμβάλλουν με διαφορετικό 
τρόπο στη διαδικασία και τα αποτελέσματα της αξιο¬ 
λόγησης (Παράρτημα). 

2. Η αναλυτική παρουσίαση του πλαισίου εφαρμογής 
της ΑΕΕ γίνεται με εγκύκλιο του Υ.ΠΑΙ.Θ.Π.Α. μετά από 
σχετική εισήγηση του ΙΕΠ. 

Αρθρο 4 

Μέθοδος/Διαδικασία Αξιολόγησης 

1. Η αξιολόγηση του εκπαιδευτικού έργου (ΑΕΕ) στη 
σχολική μονάδα γίνεται με τη διαδικασία της αυτοα¬ 


ξιολόγησης. Την ευθύνη εφαρμογής της διαδικασίας 
αξιολόγησης έχουν ο Διευθυντής και ο Σύλλογος Δι¬ 
δασκόντων του σχολείου. 

2. Η διαδικασία της αξιολόγησης πραγματοποιείται 
σε ετήσια βάση και συνδέεται με τον γενικότερο εκ¬ 
παιδευτικό σχεδίασμά του σχολείου και την ανάπτυξη 
ειδικών σχεδίων δράσης με σκοπό τη βελτίωση του 
εκπαιδευτικού έργου στους τομείς που επιλέγει κάθε 
σχολείο ανάλογα με τις ιδιαιτερότητές του. 

3. Η διαδικασία της ΑΕΕ περιλαμβάνει: 

• Την αποτίμηση του εκπαιδευτικού έργου 

• Τον προγραμματισμό δράσεων βελτίωσης 

• Την υλοποίηση, παρακολούθηση και αξιολόγηση των 
δράσεων 

• Την αξιολόγηση και αξιοποίηση των αποτελεσμάτων 
των δράσεων. 

Στο τέλος κάθε διδακτικού έτους η σχολική μονάδα 
καταρτίζει έκθεση αξιολόγησης με ευθύνη του Διευθυ¬ 
ντή της σχολικής μονάδας σε συνεργασία με το Σύλ¬ 
λογο Διδασκόντων και τους Σχολικούς Συμβούλους, η 
οποία δημοσιεύεται στην ιστοσελίδα του σχολείου και 
υποβάλλεται στην οικεία Διεύθυνση Εκπαίδευσης και 
στην Περιφερειακή Διεύθυνση Εκπαίδευσης μέσω του 
Δικτύου Πληροφόρησης της ΑΕΕ. 

4. Η αναλυτική παρουσίαση της διαδικασίας αξιολό¬ 
γησης γίνεται με εγκύκλιο του Υ.ΠΑΙ.Θ.Π.Α. μετά από 
σχετική εισήγηση του ΙΕΠ. 

Αρθρο 5 

Το εκπαιδευτικό υλικό της ΑΕΕ 

1. Το εκπαιδευτικό υλικό της ΑΕΕ περιλαμβάνει: 

• Το θεωρητικό πλαίσιο της ΑΕΕ 

• Εργαλεία και Διαδικασίες εφαρμογής 

• Σχέδια εκθέσεων αξιολόγησης 

• Το πλαίσιο του εκπαιδευτικού σχεδιασμού και πα¬ 
ραδείγματα σχεδίων δράσης. 

2. Το εκπαιδευτικό υλικό της ΑΕΕ εγκρίνεται με εγκύ¬ 
κλιο του Υ.ΠΑΙ.Θ.Π.Α. μετά από σχετική εισήγηση του ΙΕΠ 
και αναρτάται στην ιστοσελίδα του ΙΕΠ ώστε να είναι 
προσβάσιμο από όλα τα σχολεία της χώρας. 

Αρθρο 6 

Το Παρατηρητήριο της ΑΕΕ 

1. Δημιουργείται Παρατηρητήριο Αξιολόγησης του 
εκπαιδευτικού έργου σε εθνικό επίπεδο, το οποίο έχει 
ως σκοπό: 

• Την υποστήριξη της βιωσιμότητας και της καλής 
λειτουργίας της ΑΕΕ. 

• Τη συνεχή παρακολούθηση των εξελίξεων σε ζητή¬ 
ματα αξιολόγησης σε εθνικό και διεθνές επίπεδο και την 
επεξεργασία σχετικών στοιχείων και μελετών. 

• Την επιστημονική υποστήριξη των Σχολικών Συμβού¬ 
λων, των Διευθυντών των σχολικών μονάδων και των 
εκπαιδευτικών στα θέματα της ΑΕΕ. 

• Τις ανταλλαγές τεχνογνωσίας, εμπειρίας και τη δι¬ 
άχυση καλών πρακτικών σε εξειδικευμένα ζητήματα 
αξιολόγησης του εκπαιδευτικού έργου στις σχολικές 
μονάδες της χώρας. 

2. Το Παρατηρητήριο Αξιολόγησης εποπτεύεται λει¬ 
τουργικά και διαχειριστικά από το Ι.Ε.Π. 

Αρθρο 7 

Το Δίκτυο Πληροφόρησης της ΑΕΕ 

1. Δημιουργείται Δίκτυο Πληροφόρησης της ΑΕΕ σε 
εθνικό επίπεδο, το οποίο έχει ως σκοπό: 

• Την επεξεργασία των δεδομένων των εκθέσεων των 
σχολικών μονάδων και την πληροφόρηση των εκπαι¬ 
δευτικών αρχών σε τοπικό, περιφερειακό και κεντρικό 
επίπεδο. 

• Την υποστήριξη του έργου των Σχολικών Συμβούλων 
στην αξιοποίηση των εκθέσεων των σχολικών μονάδων 
και την υποβολή προτάσεων προς το Υ.ΠΑΙ.Θ.Π.Α. 

• Τη διαρκή ενημέρωση των υπηρεσιών του Υ.ΠΑΙ.Θ.Π.Α. 
σε κεντρικό επίπεδο για τα δεδομένα των σχολικών 
μονάδων για την υποστήριξη του εκπαιδευτικού σχεδι- 
ασμού και των πολιτικών του Υ.ΠΑΙ.Θ.Π.Α. 

2. Το Δίκτυο Πληροφόρησης εποπτεύεται λειτουργικά 
και διαχειριστικά από το Ι.Ε.Π. 

Αρθρο 8 

Εποπτεία και αξιολόγηση της ΑΕΕ 

1. Την ευθύνη της εποπτείας, του συντονισμού και της 
αξιολόγησης της ΑΕΕ έχουν: 

• Σε κεντρικό επίπεδο οι Διευθύνσεις Σπουδών Π.Ε., 
Δ.Ε. και Ε.Α.Ε του Υ.ΠΑΙ.Θ.Π.Α. 

• Σε περιφερειακό επίπεδο οι Περιφερειακές Διευθύν¬ 
σεις Πρωτοβάθμιας και Δευτεροβάθμιας Εκπαίδευσης 
της Χώρας και οι Διευθύνσεις Π.Ε. και Δ.Ε. 

2. Η διαδικασία της αξιολόγησης των σχολικών μονά¬ 
δων πραγματοποιείται σε ετήσια βάση. Τον Ιούνιο κάθε 
έτους οι σχολικές μονάδες Π.Ε., Δ.Ε. και Ειδικής Αγωγής 
και Εκπαίδευσης (ΕΑΕ) υποβάλλουν την ετήσια έκθεση 
αξιολόγησης στην οικεία Διεύθυνση Εκπαίδευσης. 

3. Ακολούθως, οι Διευθύνσεις Π.Ε., Δ.Ε. και Ε.Α.Ε με 
βάση τα στοιχεία των εκθέσεων των σχολικών μονάδων 
συντάσσουν και υποβάλλουν συγκεντρωτική έκθεση 
προς την οικεία Περιφερειακή Διεύθυνση Εκπαίδευσης. 


4. Οι Περιφερειακές Διευθύνσεις Εκπαίδευσης συντάσ¬ 
σουν και υποβάλλουν συγκεντρωτική έκθεση ΑΕΕ της 
περιφέρειας προς το Υ.ΠΑΙ.Θ.Π.Α., την οποία κοινοποιούν 
προς το Ι.Ε.Π. Τα στοιχεία των εκθέσεων αξιοποιούνται 
για τον εκπαιδευτικό σχεδίασμά σε κεντρικό και σε 
περιφερειακό επίπεδο. 

5. Η αξιολόγηση της εφαρμογής και των αποτελεσμά¬ 
των της ΑΕΕ πραγματοποιείται κάθε τέσσερα χρόνια. 
Σε περιφερειακό επίπεδο συγκροτείται Περιφερειακή 
Ομάδα Αξιολόγησης (ΠΟΑ) στην οποία μετέχουν Σχο¬ 
λικοί Σύμβουλοι και Διευθυντές Εκπαίδευσης. Το έργο 
της ΠΟΑ αφορά στην αξιολόγηση των διαδικασιών που 
αναπτύσσουν τα σχολεία και στα αποτελέσματα που 
παράγουν, στη λειτουργία του δικτύου πληροφόρησης 
μεταξύ σχολικών μονάδων και Σχολικών Συμβούλων, 
στην αξιοποίηση των στοιχείων των εκθέσεων στον 
εκπαιδευτικό σχεδίασμά σε τοπικό και σε περιφερεια¬ 
κό επίπεδο. Η ΠΟΑ υποβάλλει έκθεση με τα αποτελέ¬ 
σματα καθώς και προτάσεις βελτίωσης της ΑΕΕ προς 
το Υ.ΠΑΙ.Θ.Π.Α. Η συγκρότηση της ΠΟΑ καθορίζεται με 
υπουργική απόφαση. 

6. Στο ΙΕΠ συγκροτείται Ομάδα Αξιολόγησης στην 
οποία μετέχουν στελέχη του ΙΕΠ και του Υ.ΠΑΙ.Θ.Π.Α. 
και μέλη της εκπαιδευτικής κοινότητας. Η Ομάδα Αξι¬ 
ολόγησης υποστηρίζει το έργο της ΑΕΕ στις σχολικές 
μονάδες, μελετά τα στοιχεία των εκθέσεων αξιολό¬ 
γησης των περιφερειών και υποβάλλει έκθεση με τα 
αποτελέσματα καθώς και προτάσεις βελτίωσης της 
ΑΕΕ προς το Υ.ΠΑΙ.Θ.Π.Α. 

7. Μετά από σχετική εισήγηση του Ι.Ε.Π, μπορεί να 
επικαιροποιείται και τροποποιείται το πλαίσιο, το εκ¬ 
παιδευτικό υλικό και οι διαδικασίες εφαρμογής της ΑΕΕ 
από το Υ.ΠΑΙ.Θ.Π.Α., ανάλογα με τις νέες συνθήκες που 
διαμορφώνονται στο χώρο της εκπαίδευσης. 


ΠΑΡΑΡΤΗΜΑ 


Το Πλαίσιο της ΑΕΕ είναι το ακόλουθο: 


ΤΑΥΤΟΤΗΤΑ ΤΟΥ ΣΧΟΛΕΙΟΥ 

Κοινωνικά και Πολιτισμικά χαρακτηριστικά των μαθητών και του σχολείου 


Α. ΔΕΔΟΜΕΝΑ 

Τομείς 

Δείκτες 

1. Μέσα και Πόροι 

1.!. Σχολικός χώρος, υλικοτεχνική υποδομή και οικονομικοί πόροι 

1.2. Στελέχωση σχολείου 

Β. ΔΙΑΔΙΚΑΣΙΕΣ 


Τομείς 

Δείκτες 

2. Ηγεσία, Διοίκηση και 
Οργάνωση του Σχολείου 

2.1 .Οργάνωση και συντονισμός της σχολικής ζωής 

2.2.Διαχείριση και αξιοποίηση μέσων και πόροι ν 

2.3.Αξιοποίηση, υποστήριξη και ανάπτυξη του ανθρώπινου δυναμικού 

3. Διδασκαλία και 

Μάθηση 

3.1. Ανάπτυξη και εφαρμογή διδακτικοόν πρακτικών 

3.2.Ανάπτυξη και εφαρμογή παιδαγωγικών πρακτικών και πρακτικών 
αξιολόγησης των μαθητών 

4. Κλίμα και Σχέσεις στο 
Σχολείο 

4.1 .Σχέσεις μεταξύ εκπαιδευτικών-μαθητών και μεταξύ των μαθητών 

4.2.Σχέσεις του σχολείου με γονείς και συνεργασίες με εκπαιδευτικούς 
- κοινωνικούς φορείς 

5. Προγράμματα, 
Παρεμβάσεις και Δράσεις 
Βελτίωσης 

5.1 .Εκπαιδευτικά προγράμματα και καινοτομίες, υποστηρικτικές και 
αντισταθμιστικές παρεμβάσεις 

5.2. Ανάπτυξη και εφαρμογή σχεδίων δράσης για τη βελτίωση του 
εκπαιδευτικού έργου 

Γ. ΑΠΟΤΕΛΕΣΜΑΤΑ 

Τομείς 

Δείκτες 

6. Εκπαιδευτικά 
Αποτελέσματα 

6.1 .Φοίτηση και διαρροή των μαθητών 

6.2.Επιτεύγματα και πρόοδος των μαθητών 

6.3.Ατομική και κοινωνική ανάπτυξη των μαθητών 

7. Αποτελέσματα του 
Σχολείου 

7.1. Επίτευξη των στόχων του σχολείου 


Η απόφαση αυτή να δημοσιευθεί στην Εφημερίδα της Κυβερνήσεως 
Μαρούσι, 5 Μαρτίου 2013 

Ο ΥΦΥΠΟΥΡΓΟΣ 

ΘΕΟΔΩΡΟΣ ΠΑΠΑΟΕΟΔΩΡΟΥ 


♦ 


Αριθμ. οικ ΔΑ/Φ5.29/875 (2) 

Εξουσιοδότηση υπογραφής «ΜΕ ΕΝΤΟΛΗ ΑΝΤΙΠΕΡΙ- 
ΦΕΡΕΙΑΡΧΗ» στους Προϊσταμένους της Διεύθυνσης 
Ανάπτυξης της Περιφερειακής Ενότητας Τρικάλων. 

Ο ΑΝΤΙΠΕΡΙΦΕΡΕΙΑΡΧΗΣ ΤΡΙΚΑΛΩΝ 

Έχοντας υπόψη: 

1. Τις διατάξεις της παρ. 2 του άρθρου 160 του 
Ν.3582/2010 (ΦΕΚ 87/Α/7-6-2010) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης-Πρό- 
γραμμα Καλλικράτης», όπως αντικαταστάθηκαν από 
τις διατάξεις της παρ. 11 του άρθρου 6 του Ν. 4071/2012 
(ΦΕΚ 85/Τ.Α/11-4-2012). 

2. Το Π.Δ 129/2010(ΦΕΚ 222/Α/27-12-2010 «Οργανισμός 
Περιφέρειας Θεσσαλίας». 

3. Την αριθμ. 4/3-1-2011 απόφαση περί Ανάθεσης άσκη¬ 
σης τομέων αρμοδιοτήτων στον Αντιπεριφερειάρχη της 
Περιφερειακής Ενότητας Τρικάλων (ΦΕΚ 3/Β/5-1 -2011). 


4. Την αριθμ. οικ. 5222/214951/31-12-2012 απόφαση περί 
ορισμού Αναπληρωτή Προϊσταμένου στη Διεύθυνση 
Ανάπτυξης της Περιφερειακής Ενότητας Τρικάλων. 

5. Την αριθμ. 28/3-1-2011 απόφαση περί ορισμού Προ¬ 
ϊσταμένων Τμημάτων στην Διεύθυνση Ανάπτυξης της 
Περιφερειακής Ενότητας Τρικάλων. 

6. Την ανάγκη απλούστευσης των διαδικασιών για τη 
σύντομη διεκπεραίωση των υπηρεσιακών θεμάτων και 
την εξυπηρέτηση των πολιτών και την εξασφάλιση της 
εύρυθμης και αποδοτικής λειτουργίας της Διεύθυνσης 
Ανάπτυξης της Περιφερειακής Ενότητας Τρικάλων. 

7. Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού του κράτους ή 
της Περιφέρειας Θεσσαλίας, αποφασίζουμε: 

Εξουσιοδοτούμε τους Προϊσταμένους της Διεύθυνσης 
Ανάπτυξης της Περιφερειακής Ενότητας Τ ρικάλων και 
των Τμημάτων αυτής ,όπως υπογράφουν «ΜΕ ΕΝΤΟΛΗ 
ΑΝΤΙΠΕΡΙΦΕΡΕΙΑΡΧΗ» τα σχετικά έγγραφα ως κατω¬ 
τέρω: 





























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10801 


Α. Στον Προϊστάμενο της Διεύθυνσης Ανάπτυξης 

1. Χορήγηση αδειών ίδρυσης και λειτουργίας εργασι- 
ηρίων και βιοτεχνιών, σύμφωνα με το ν. 3325/2005 (ΦΕΚ 
68 Α'), όπως τροποποιήθηκε με τον Ν.3982/2011 (ΦΕΚ 68 
Α') με κινητήρια ισχύ μέχρι 374ΚΝΛ/. 

2. Χορήγηση μηχανολογικών αδειών εγκατάστασης- 
επέκτασης και εκσυγχρονισμού σε βιομηχανικές, βιοτε¬ 
χνικές εγκαταστάσεις με κινητήρια ισχύ μέχρι 374Κ\Λ/, 
επαγγελματικά εργαστήρια, αποθήκες, μηχανολογικές 
εγκαταστάσεις παροχής υπηρεσιών, σύμφωνα με το 
ν. 3325/2005 (ΦΕΚ 68 Α'), όπως τροποποιήθηκε με τον 
Ν.3982/2011 (ΦΕΚ 68 Α'). 

3. Διενέργεια αυτοψίας για εξέταση αιτημάτων πολι¬ 
τών, αυτεπάγγελτα ή ύστερα από καταγγελία είτε με 
τους υπαλλήλους και τα τεχνικά μέσα του παρόντος 
Τμήματος είτε με τη συνδρομή άλλων συναρμόδιων 
Υπηρεσιών, κατά τη κρίση της Αδειοδοτούσας Αρχής 
σύμφωνα με το άρθρο 26 του ν. 3982/2011 

4. Χορήγηση αδειών ίδρυσης εγκατάστασης και λει¬ 
τουργίας αρτοποιείων σύμφωνα με το Ν. 3526/2007 (ΦΕΚ 
24 Α') και του Ν.3982/2011. 

5. Εκτίμηση της αξίας μηχανημάτων για τον προσδι¬ 
ορισμό της φορολογητέας αξίας τους. 

6. Έλεγχος της τήρησης των περιβαλλοντικών όρων, 
σύμφωνα με το άρθρο 20 του Ν.4014/11. 

7. Επιβολή πρόσθετων όρων λειτουργίας των μονάδων όσο 
αφορά τις Πρότυπες Περιβαλλοντικές Δεσμεύσεις (Π.ΠΔ). 
σύμφωνα με την Υ.Α αρ. Φ15/4187/266/2012 (ΦΕΚ 1275 Β). 

8. Χορήγηση άδειας εγκατάστασης και άδειας λει¬ 
τουργίας εφεδρικών σταθμών ηλεκτροπαραγωγής 
Ν.2244/1994 (ΦΕΚ 168 Α'). 

9. Χορήγηση βεβαιώσεων σχετικά με τις άδειες των 
ανωτέρω παραγράφων 1, 2 και 4. 

10. Όλες οι ενέργειες σχετικά με τους ανελκυστήρες 
εκτός της διακοπής λειτουργίας. 

11. Έκδοση επαγγελματικών αδειών ηλεκτρολογικής 
κατεύθυνσης. 

12. Έκδοση επαγγελματικών αδειών μηχανολογικής 
κατεύθυνσης. 

13. Εγγραφή στα μητρώα ηλεκτρολόγων. 

14. Έγγραφη στα μητρώα μηχανολόγων. 

15. Θεώρηση επαγγελματικών αδειών. 

16. Έλεγχος- Αποδοχή- Απόρριψη βεβαιώσεων προ¬ 
ϋπηρεσίας. 

17. Αναζήτηση φακέλων επαγγελματικών αδειών από 
άλλη Περιφερειακή Ενότητα. 

18. Αποστολή φακέλων υποψηφίων στο Υπουργείο 
Ανάπτυξης. 

19. Αναζήτηση γνωμοδότησης από τις Αστυνομικές 
Αρχές. 

20. Αναζήτηση αντιγράφου ποινικού μητρώου από τις 
Δικαστικές Αρχές. 

21. Έγκριση εκδρομών στο εσωτερικό. 

22. Αλληλογραφία με ΟΑΕΔ για χορήγηση βεβαίωσης 
για την έκδοση της άδειας εργασίας. 

23. Απαντήσεις σε αιτήματα για διευκρινήσεις σχετικά 
με την χορήγηση των ανωτέρω αδειών. 

24. Αλληλογραφία με τους αρμόδιους φορείς για τον 
ορισμό εκπροσώπων στις επιτροπές αρμοδιότητας 
Υπουργείου Εργασίας. 

25. Αποστολή στοιχείων σε φορείς (Υπουργεία, Δ/ 
νση Δια Βίου Μάθησης, Απασχόλησης, Εμπορίου και 
Τουρισμού της Περιφέρειας). 


26. Θεώρηση τιμολογίων για την κανονικότητα της 
τιμής για πετρελαιοειδή, κρέατα, ψάρια, ελαιόλαδο, 
οπωροκηπευτικά, πουλερικά (νωπά και κατεψυγμένα). 

27. Δελτία πιστοποίησης τιμών τροφίμων - οπωρολα¬ 
χανικών - καυσίμων. 

28. Θεώρηση - ανανέωση των παραγωγικών αδειών 
πλανοδίου εμπορίου. 

29. Θεώρηση - ανανέωση των επαγγελματικών αδειών 
πωλητών Λαϊκών Αγορών. 

30. Θεώρηση καρτελών ψυκτικών θαλάμων (Θερμο¬ 
γράφο). 

31. Θεώρηση βιβλίων διακίνησης καυσίμων. 

32. Θεώρηση βιβλίου διακίνησης υγραερίου (ΕΡΘ). 

33. Θεώρηση βιβλίου ιχνηλασιμότητας νωπών οπω¬ 
ρολαχανικών. 

34. Θεώρηση βιβλίου ποσοτικού ισοζυγίου (αντιστοι¬ 
χία αφίξεων - αγορών και αναχωρήσεων - πωλήσεων) 
(κρέατα). 

35. Αποστολή στην Δ.Ο.Υ. των προστίμων Λαϊκών Αγο¬ 
ρών και Κ.Ε.Λ.Α.Υ.Ε. 

36. Θέματα ΠΑΜ- ΠΣΕΑ. 

37. Πρωτόκολλα δειγματοληψίας. 

38. Πρωτόκολλο συνεργασίας με Χημικές Υπηρεσίες 
για λήψη δειγμάτων. 

39. Εκθέσεις αξιολόγησης των Χημικών Υπηρεσιών. 

40. Καταστάσεις Μέτρων- Σταθμών. 

41. Έγκριση νομιμότητας των αποφάσεων Γενικών 
Συνελεύσεων και Διοικητικών Συμβουλίων των ΑΈ. και 
αλληλογραφία με υπηρεσία ΓΕΜΗ του Επιμελητηρίου 
Τ ρικάλων. 

42. Χορήγηση βεβαιώσεων των εν ενεργεία ΑΈ. 

43. Θεώρηση αντιγράφων καταστατικών και ΦΕΚ των 
ενεργεία ΑΈ. 

44. Απαντήσεις σε εισαγγελικές παραγγελίες που 
αφορούν τις ΑΈ. 

45. Αλληλογραφία με Υπηρεσίες Υπουργείων , άλλες 
Δημόσιες Υπηρεσίες, Νομικά Πρόσωπα Δημοσίου Δικαί¬ 
ου και Υπηρεσίες Περιφερειακής Ενότητας Τρικάλων. 

46. Μετακινήσεις υπαλλήλων για υπηρεσία εκτός 
έδρας εντός του Νομού. 

47. Κατανομή προσωπικού στα Τμήματα της Διεύθυν¬ 
σης Ανάπτυξης και ανάθεση καθηκόντων. 

48. Χορήγηση κάθε είδους αδειών στους υπαλλήλους 
της Δ/νσης Ανάπτυξης, εκτός των αδειών άνευ αποδο¬ 
χών και των χορηγούμενων μετά από κρίση του Υπη¬ 
ρεσιακού Συμβουλίου και τις άδειες που χορηγούνται 
με ειδική διάταξη νόμου. 

49. Συγκρότηση, τήρηση, φύλαξη, ενημέρωση βοηθη¬ 
τικού προσωπικού μητρώου υπαλλήλων. 

50. Θεώρηση βιβλιαρίων νοσηλείας των υπαλλήλων 
της Δ/νσης Ανάπτυξης. 

51. Καταστάσεις στοιχείων- παραβολών- υπαλλήλων 
κ.λπ 

52. Μηνυτήριες αναφορές σε δικαστικές αρχές για 
θέματα αρμοδιότητας της Δ/νσης Ανάπτυξης. 

53. Απαντήσεις σε καταγγελίες, καθώς και σε αιτή¬ 
ματα πολιτών 

54. Χαρακτηρισμός, χρέωση και αρχειοθέτηση εισερ¬ 
χομένων εγγράφων. 

55. Διαβιβαστικά έγγραφα προς υπηρεσίες Υπουργεί¬ 
ων, άλλων δημοσίων υπηρεσιών και προς τους πολίτες. 

Β. Στον Προϊστάμενο του Τμήματος Χορήγησης Αδει¬ 
ών Ανάπτυξης, Ενέργειας και Φυσικών Πόρων. 

1. Ανακοινώσεις και έγγραφα πληροφοριακού περιε¬ 
χομένου και απαντήσεις σε ερωτηματολόγια πολιτών 

2. Θέση στο «Αρχείο» εγγράφων, τα οποία δεν απαι¬ 
τούν κάποια ενέργεια και έχουν απλώς ενημερωτικό 
χαρακτήρα. 

Γ. Στον Προϊστάμενο του Τ μήματος Επαγγέλματος. 

1. Χορήγηση βεβαιώσεων κατάθεσης επαγγελματικών 
αδειών 

2. Χορήγηση βεβαιώσεων συνυπολογισμού τίτλου 
σπουδών και εμπειρίας 

3. Πράξεις θέσης εγγράφων στο «ΑΡΧΕΙΟ» 

Δ. Στον Προϊστάμενο του Τμήματος Δια Βίου Μάθησης 
Παιδείας και Απασχόλησης. 

1. Πράξεις θέσης εγγράφων στο «ΑΡΧΕΙΟ. 

2. Τα έγγραφα για αποστολή συμπληρωματικών στοι¬ 
χείων. 

Ε. Στον Προϊστάμενο του Τμήματος Γραμματειακής 
Υποστήριξης. 

1. θέση στο «Αρχείο» εγγράφων, τα οποία δεν απαι¬ 
τούν κάποια ενέργεια και έχουν απλώς ενημερωτικό 
χαρακτήρα. 

Σε κάθε περίπτωση ο Προϊστάμενος της Διεύθυν¬ 
σης, κατά την κρίση του, τα σοβαρής σημασίας έγ¬ 
γραφα να θέτει υπόψη του Αντιπεριφερειάρχη προς 
υπογραφή και οι Προϊστάμενοι των Τμημάτων επί¬ 
σης μπορούν να θέτουν υπόψη του Διευθυντή τους 
ορισμένα κατά την κρίση τους έγγραφα, για την 
υπογραφή απ’ αυτόν. Σε περίπτωση που απουσιάζει 
ή κωλύεται ο Δ/ντής ή είναι κενή η θέση αυτού θα 
υπογράφει τα, δια της παρούσης οριζόμενα έγγραφα, 
ο νόμιμος αναπληρωτής. 

Η ισχύς της παρούσας άρχεται από τη δημοσίευση 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 7 Μαρτίου 2013 

Ο Αντιπεριφερειάρχης 
ΧΡΗΣΤΟΣ ΜΙΧΑΛΑΚΗΣ 

-♦- 

Αριθμ. 569 (3) 

Έγκριση υπερωριακής απασχόλησης με αμοιβή κατά τις 
απογευματινές ώρες, μονίμων υπαλλήλων του Τμή¬ 
ματος Εμπορίου και Τουρισμού της Δ/νσης Ανάπτυ¬ 
ξης της ΠΕ Σερρών, για διενέργεια Περιοδικού Ελέγ¬ 
χου Μέτρων και Σταθμών έτους 2013. 

Ο ΑΝΤΙΠΕΡΙΦΕΡΕΙΑΡΧΗΣ ΣΕΡΡΩΝ 

Έχοντας υπόψη: 

α) Το Ν. 3852/2010 άρθρο 186 (ΦΕΚ 87/7-6-2010 τ.Α') 
«Νέα Αρχιτεκτονική της Αυτοδιοίκησης και της Αποκέ¬ 
ντρωσης Διοίκησης - Πρόγραμμα Καλλικράτης». 

β) Το Π.Δ. 133/2010 (ΦΕΚ 226/27-12-10 τ.Α') Οργανισμός 
της Περιφέρειας Κεντρικής Μακεδονίας. 

γ) Τη με αρ. πρωτ. 1064/07-01-2013 απόφαση Γενικού 
Γραμματέα Αποκεντρωμένης Διοίκησης Μακεδονίας - 
θράκης, «Επικύρωση εκλογής νέου Περιφερειάρχη Κε¬ 
ντρικής Μακεδονίας». 

δ) Το άρθρο 3 του Ν. 3103/03 (ΦΕΚ 23/Α'/29-1-03) με 
το οποίο μεταβιβάζεται η αρμοδιότητα του ελέγχου 


Μέτρων και Σταθμών στις Δ/νσεις Εμπορίου των Νο¬ 
μαρχιακών Αυτοδιοικήσεων. 

ε) Το άρθρο 12 παρ. 2β του Ν. 3190/2003 (ΦΕΚ 249/ 
Α'/30-10-03) με το οποίο διατίθεται ποσοστό 25% των 
ετησίων εισπράξεων από τους ελέγχους Μέτρων και 
Σταθμών, με κοινή απόφαση των Υπουργών Ανάπτυξης 
και Οικονομίας - Οικονομικών, στις κατά τόπου Υπηρε¬ 
σίες Εμπορίου των Νομαρχιακών Αυτοδιοικήσεων για 
την αντιμετώπιση των εν γένει αναγκών των κλιμακίων 
ελέγχου. 

στ) Το άρθρο 8 του Π.Δ. 524/78 «περί κωδικοποιήσεως 
σε ενιαίο κείμενο των ισχυουσών διατάξεων των ανα- 
φερομένων στην εισαγωγή στην Ελλάδα του Διεθνούς 
Συστήματος Μέτρων και Σταθμών». 

ζ) Την Φ2-2312/20-12-2012 (ΦΕΚ Β 3460/28-12-2012) 
υπουργική απόφαση του Υπουργείου Ανάπτυξης, Αντα¬ 
γωνιστικότητας, Υποδομών Μεταφορών και Δικτύων 
σχετικά με τη διεξαγωγή του Περιοδικού Ελέγχου Μέ¬ 
τρων και Σταθμών έτους 2013. 

η) Το Φ2-1895/25-10-2012 έγγραφο της Δ/νσης Με¬ 
τρολογίας του Υπουργείου Ανάπτυξης σχετικά με τον 
έλεγχο των βυτιοφόρων μεταφοράς και διανομής πε¬ 
τρελαίου θέρμανσης. 

θ) Τις υπηρεσιακές ανάγκες που προκύπτουν για τη 
διενέργεια του Περιοδικού Ελέγχου 2013, από την εφαρ¬ 
μογή του Ν. 3103/03, καθώς και τον έλεγχο των βυτιο¬ 
φόρων μεταφοράς και διανομής πετρελαίου θέρμανσης. 

ι) Το γεγονός ότι από την απόφαση αυτή προκαλείται 
δαπάνη 8.000 € και υπάρχει σχετική πίστωση, εγγεγραμ¬ 
μένη στον προϋπολογισμό της ΠΕ Σερρών, 
κ) Το άρθρο 20 του Ν. 4024/2011 (ΦΕΚ 226 Α/27-10-2011). 
λ) Το Ν. 2738/1999 άρθρο 25 παρ. 7 (ΦΕΚ 180/1999 τ.Α'). 
μ) Τη με αρ. πρωτ. 3190/15-1-2013 απόφαση Γενικού 
Γραμματέα Αποκεντρωμένης Διοίκησης Μακεδονίας- 
Οράκης «Επικύρωση εκλογής νέου Αντιπεριφερειάρχη 
ΜΈ. Θεσσαλονίκης». 

ν) Την υπ’ αρ. 26312 (548)/2013 (ΦΕΚ 133Β'/29-01-2013) 
απόφαση Περιφερειάρχη Κεντρικής Μακεδονίας «Τρο¬ 
ποποίηση της υπ’ αρ. ΓΠΚΜ. 1327/08-04-2011 απόφασης 
του Περιφερειάρχη Κεντρικής Μακεδονίας περί ανάθε¬ 
σης άσκησης τομέων αρμοδιοτήτων στους εκλεγμένους 
Αντιπεριφερειάρχες». 

ξ) Τις διατάξεις του ν. 3668/08 (ΦΕΚ 115/τ.Α'/08), που 
αποτελεί την τελευταία τροποποίηση του Αγορανομικού 
Κώδικα (ΝΔ 146/1946) και την ΥΑ Α2-5900 (ΦΕΚ 1857/τ. 
Β'/08 «Ρυθμίσεις ειδικότερων λεπτομερειών σχετικά με 
τον τρόπο επιβολής προστίμων», που επιβάλλονται από 
τα αρμόδια ελεγκτικά όργανα κατά τη διαπίστωση της 
παράβασης, κατά τις επιταγές του ν. 3668/08 
ο) Την αριθμ. 2/72757/0022/31-12-2003 εγκύκλιο του 
ΓΛΚ. 

π) Τη σχετική εισήγηση του Τμήματος Εμπορίου και 
Τουρισμού της Δ/νσης Ανάπτυξης της ΠΕ Σερρών, απο¬ 
φασίζουμε: 

Α.- Εγκρίνουμε την καθιέρωση υπερωριακής εργασίας 
κατά τις απογευματινές ώρες των εργασίμων ημερών 
από 15.00 έως 22.00 των παρακάτω υπαλλήλων του Τμή¬ 
ματος Εμπορίου και Τουρισμού της Δ/νσης Ανάπτυξης 


της ΠΕ Σερρών και ειδικότερα 

1) ΠΕ Διοικητικού: .(1) 

2) ΠΕ Θετικών Επιστημών (Χημικών):.(1) 

3) ΠΕ Βιολόγων: .(1) 

4) ΤΕ Ηλεκ/γων,Μηχ/γων Μηχανικών:.(1) 

5) ΔΕ Διοικητικών-Γραμματέων: .(3) 

6) ΔΕ Τεχνικών: .(1) 

7) ΥΕ Επιμελητών: .(1) 

Σύνολο υπαλλήλων:.(9) 


και καθιερώνουμε αυτή με αμοιβή για την αντιμετώ¬ 
πιση των αυξημένων υπηρεσιακών αναγκών έτους 2013 
για την εκτέλεση του προγράμματος του Περιοδικού 
Ελέγχου Μέτρων και Σταθμών. 

Οι ανωτέρω αναφερόμενοι υπάλληλοι θα απασχολού¬ 
νται τουλάχιστον ανά δύο (2) σε κάθε έξοδο κατά τις 
απογευματινές ώρες των εργασίμων ημερών και μέχρι 
της συμπληρώσεως 20 ωρών μηνιαίως ο καθένας, για 
το χρονικό διάστημα μέχρι και την 31/12/2013 
Β.-Έργο της παραπάνω Ομάδας Υπερωριακής απα¬ 
σχόλησης και των εξ αυτής Συνεργείων Ελέγχου είναι η 
διενέργεια του Περιοδικού και Αρχικού Ελέγχου Μέτρων 
και Σταθμών έτους 2013 καθώς και ο έλεγχος των βυτιο¬ 
φόρων αυτοκινήτων μεταφοράς και διανομής πετρελαίου 
θέρμανσης της Περιφερειακής Ενότητας Σερρών (έλεγ¬ 
χος, βεβαίωση παραβάσεων όπου και όταν διαπιστώνο¬ 
νται, σφράγιση, είσπραξη τέλους, απόδοση τελών στον 
ειδικό λογαριασμό του Υπουργείου Ανάπτυξης, Αντα¬ 
γωνιστικότητας, Υποδομών, Μεταφορών και Ναυτιλίας). 

Η προβλεπόμενη δαπάνη ύψους 8.000 € (η οποία απο¬ 
τελεί το από το νόμο προβλεπόμενο ποσοστό 25% του 
συνόλου των τελών εξελέγξεως) θα καλυφθεί από τον 
ειδικό λογαριασμό Μέτρων και Σταθμών του αρμόδιου 
Υπουργείου ,τροφοδότης του οποίου είναι τα τέλη εξε¬ 
λέγξεως Μέτρων και Σταθμών. 

Ώρες μηνιαίας αριθμός Συνολικός Απαιτούμενη 

Απασχόλησης/ υπαλλήλων αρ. ωρών δαπάνη 

Υπάλληλο 

Μέχρι είκοσι (20) 9 1.700 8.000€ 

Για το διάστημα, 
έως και 31/12/2013 

Γ.- Για τη δαπάνη που θα προκύψει από την ανωτέρω 
αιτία, ύψους 8.000 € υπάρχει εγγεγραμμένη πίστωση 
στον Προϋπολογισμό έτους 2013 της Περιφερειακής 
Ενότητας Σερρών στον Φ.721 ΚΑΕ ΟδΙΙ.δ.λ 
Δ- Ο Δ/ντής της Δ/νσης Ανάπτυξης της ΠΕ Σερρών θα 
βεβαιώσει την πραγματοποίηση της υπερωριακής απα¬ 
σχόλησης, καθώς και την εκτέλεση του αντίστοιχου έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 28 Φεβρουάριου 2013 

Ο Αντιπεριφερειάρχης 
ΙΩΑΝΝΗΣ ΜΩΥΣΙΑΔΗΣ 

-♦- 

Αριθμ. 053544 (4) 

Τροποποίηση της με Α.Π. 001940/4-1-2013 απόφασης καθι¬ 
έρωσης υπερωριακής κλπ. εργασίας για τους μονίμους 
υπαλλήλους των διαφόρων υπηρεσιών του Δήμου Αθη¬ 
ναίων για το χρονικό διάστημα Ιανουάριος - Ιούνιος 2013. 

Ο ΔΗΜΑΡΧΟΣ ΑΘΗΝΑΙΩΝ 
Έχοντας υπόψη: 

1. Τις διατάξεις του άρθρου 20 του Ν. 4024/2011 (Φ.Ε.Κ. 
226/Α'/27-10-2011), όπως τροποποιήθηκε με τις διατά¬ 
ξεις της παραγράφου 1 του άρθρου 45 του Ν. 4071/2012 
(Φ.Ε.Κ. 85/Α711-4-2012). 


2. Το γεγονός ότι νευραλγικές υπηρεσίες του Δήμου 
έχουν αποδυναμωθεί λόγω των αθρόων συνταξιοδο- 
τήσεων τα έτη 2011-2012, της μη ανανέωσης συμβά¬ 
σεων μίσθωσης έργου, των αυτοδίκαιων απολύσεων 
και της θέση σε διαθεσιμότητα κατ’ εφαρμογή των 
Ν. 4024/2011 και Ν. 4093/2012, ενώ μετά την εφαρμογή 
του Ν. 3852/2010 όλες οι υπηρεσίες του Δήμου έχουν 
επιφορτιστεί με πλήθος νέων αρμοδιοτήτων. 

3. Το γεγονός ότι υπάρχουν ανάγκες για την απα¬ 
σχόληση προσωπικού πέραν του κανονικού ωραρίου 
προκειμένου να διασφαλιστεί η καθαριότητα της πόλης, 
η αστυνόμευση της πόλης όλες τις ημέρες της εβδομά¬ 
δας, η φύλαξη κτιρίων, αλσών, κοιμητηρίων, αποθηκών 
κ.λπ., και γενικά για τη διασφάλιση της δημόσιας υγείας 
και του δημόσιου συμφέροντος. 

4. Την υπ’ αριθμό 53733/47122/14-12-2012 (Φ.Ε.Κ. 3508/ 
31-12-2012 τ.Β'), απόφαση του Γ.Γ. Αποκεντρωμένης Δι¬ 
οίκησης Αττικής, για καθιέρωση διαφορετικού ωραρίου 
εργασίας σε ορισμένες υπηρεσίες του Δήμου Αθηναίων. 

5. Τις διατάξεις της παραγράφου 4 του άρθρου 2 του 
Ν. 3731/2008 (Φ.Ε.Κ. 263/Α723-12-2008) «Περί αναδιοργά¬ 
νωσης της Δημοτικής Αστυνομίας». 

6. Τις διατάξεις της παρ. 10 του άρθρου 12 του 
Ν. 2503/1997 (Φ.Ε.Κ. 107/Α730-5-1997). 

7. Τις όμοιες του άρθρου 48 του Ν. 3584/2007 (Φ.Ε.Κ. 
143/Α728-6-2007). 

8. Την ύπαρξη σχετικών πιστώσεων στους κωδικούς 
Φ.10/Κ.Α. 6012.001, Φ.10/Κ.Α. 6012.002, Φ.20/6012.001 και 
Φ.20/6012.002 του προϋπολογισμού του Δήμου για την 
κάλυψη της επιπλέον δαπάνης για την καταβολή της 
σχετικής αποζημίωσης (σχετ. η υπ’ αριθμό 50891/5-3-2013 
βεβαίωση ύπαρξης πίστωσης της Δ/νσης Οικονομικών). 

9. Την με Α.Π. 001940/4-1-2013 (Φ.Ε.Κ. 39/14-1-2013 τ. Β') από¬ 
φαση καθιέρωσης υπερωριακής κλπ. εργασίας για τους 
μονίμους υπαλλήλους των διαφόρων υπηρεσιών του Δήμου 
Αθηναίων για το χρονικό διάστημα Ιανουάριος - Ιούνιος 2013. 

10. Τις διατάξεις του άρθρου 58 του Ν. 3852/2010 (Φ.Ε.Κ. 
87/Α77-6-2010). 

11. Την υπ’ αριθμό 31588/17-2-2012 απόφαση Δημάρχου 
Αθηναίων, με την οποία εκχωρείται το δικαίωμα της υπο¬ 
γραφής των αποφάσεων καθιέρωσης υπερωριακής εργα¬ 
σίας στο Γ ενικό Γ ραμματέα του Δήμου, αποφασίζουμε: 

Τροποποιούμε τη με Α.Π. 001940/4-1-2013 απόφαση κα¬ 
θιέρωσης υπερωριακής κλπ. εργασίας για τους μονίμους 
υπαλλήλους των διαφόρων υπηρεσιών του Δήμου Αθηναίων 
για το χρονικό διάστημα Ιανουάριος - Ιούνιος 2013 (Φ.Ε.Κ. 
39/14-1-2013 τ.Β') ως προς το σκέλος της προβλεπόμενης 
δαπάνης που θα προκληθεί και κατανέμουμε επιπλέον πι¬ 
στώσεις για την κάλυψη της σχετικής δαπάνης, ως εξής: 

Φ.10/Κ.Α. 6012.001 «Αποζημίωση για υπερωριακή εργα¬ 
σία» μέχρι ποσού 558.850,00 € και 

Φ.10/Κ.Α. 6012.002 «Αμοιβή για υπερωριακή εργασία 
κατά τις εξαιρέσιμες ημέρες και νυκτερινές ώρες» μέχρι 
ποσού 563.750,00 €. 

Φ.20/Κ.Α. 6012.001 «Αποζημίωση για υπερωριακή εργα¬ 
σία» μέχρι ποσού 50.000,00 € και 

Φ.20/Κ.Α. 6012.002 «Αμοιβή για υπερωριακή εργασία 
κατά τις εξαιρέσιμες ημέρες και νυκτερινές ώρες» μέχρι 
ποσού 106.000,00 €. 

Έτσι η προβλεπόμενη συνολική δαπάνη ανέρχεται στο 
ποσό των 5.373.500,00 € και ο σχετικός πίνακας της 
προαναφερόμενης απόφασης διαμορφώνεται, ως εξής 

ΥΠΗΡΕΣΙΕΣ 

Φορέας 10 

Φορέας 10 

Φορέας 20 

Φορέας 20 


Κ.Α. 6012.001 

Κ.Α. 6012.002 

Κ.Α. 6012.001 

Κ.Α. 6012.002 


ΓΡΑΦΕΙΑ ΔΗΜΑΡΧΟΥ, ΑΝΤΙΔΗΜΑΡΧΩΝ, 

Γ. ΓΡΑΜΜΑΤΕΑ, ΠΡΟΕΔΡΟΥ ΔΗΜ ΣΥΜΒΟΥΛΙΟΥ, 
ΓΡΑΦΕΙΟ ΤΥΠΟΥ ΤΜΗΜΑΤΑ ΔΙΟΙΚΗΤΙΚΗΣ 
ΒΟΗΘΕΙΑΣ, ΠΣΕΑ & ΕΘΕΛΟΝΤΙΣΜΟΥ, 

ΔΙΕΘΝΟΥΣ ΣΥΝΕΡΓΑΣΙΑΣ & ΔΗΜ. ΣΧΕΣΕΩΝ, 
ΕΠΙΚΟΙΝΩΝΙΑΣ ΠΟΛΙΤΩΝ 

33.000,00 € 

7.300,00 € 



ΝΟΜΙΚΗ ΔΙΕΥΘΥΝΣΗ 

1.200,00 € 




Δ/ΝΣΗ ΕΣΩΤΕΡΙΚΟΥ ΕΛΕΓΧΟΥ 

2.700,00 € 




Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ 

29.500,00 € 




Δ/ΝΣΗ ΔΙΟΙΚΗΣΗΣ & ΑΠΟΚΕΝΤΡΩΣΗΣ 

42.000,00 € 

63.100,00 € 



Δ/ΝΣΗ ΚΟΙΝΩΝΙΚΗΣ ΑΛΛΗΛΕΓΓΥΗΣ & ΥΓΕΙΑΣ 

21.000,00 € 

61.800,00 € 



Δ/ΝΣΗ ΚΑΘΑΡΙΟΤΗΤΑΣ-ΑΝΑΚΥΚΛΩΣΗΣ ΚΑΙ 
ΣΥΝΤΗΡΗΣΗΣ ΜΗΧΑΝ. ΕΞΟΠΛΙΣΜΟΥ 



1.020.000,00 € 

1.800.000,00 € 

Δ/ΝΣΗ ΗΛΕΚΤΡΟΛΟΓΙΚΟΥ 



104.000,00 € 

184.000,00 € 

Δ/ΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

518.000,00 € 

652.800,00 € 



Δ/ΝΣΗ ΚΟΙΜΗΤΗΡΙΩΝ 

24.000,00 € 

41.400,00 € 



Δ/ΝΣΗ Κ.Ε.Π. 

33.000,00 € 




Δ/ΝΣΗ ΠΡΑΣΙΝΟΥ & ΠΕΡΙΒΑΛΛΟΝΤΟΣ 

90.000,00 € 

179.100,00 € 



Δ/ΝΣΗ ΠΑΙΔΕΙΑΣ & ΔΙΑ ΒΙΟΥ ΜΑΘΗΣΗΣ 

11.000,00 € 




Δ/ΝΣΗ ΑΣΤΙΚΗΣ ΚΑΤΑΣΤΑΣΗΣ 

34.000,00 € 

16.250,00 € 



Δ/ΝΣΗ ΠΡΟΜΗΘΕΙΩΝ & ΑΠΟΘΗΚΩΝ 

17.000,00 € 

44.800,00 € 



Δ/ΝΣΗ ΕΠΙΧΕΙΡΗΣΙΑΚΟΥ ΣΧΕΔΙΑΣΜΟΥ, ΟΡΓΑΝΩ¬ 
ΣΗΣ & ΠΛΗΡΟΦΟΡΙΚΗΣ 

15.000,00 € 




Δ/ΝΣΗ ΕΜΠΟΡΙΟΥ & ΑΝΑΠΤΥΞΗΣ 

13.200,00 € 




Δ/ΝΣΗ ΚΟΙΝΟΧΡΗΣΤΩΝ ΧΩΡΩΝ 

24.000,00 € 

29.900,00 € 



Δ/ΝΣΗ ΣΧΕΔΙΟΥ ΠΟΛΕΩΣ & ΠΟΛΕΟΔΟΜΙΑΣ 

24.000,00 € 




Δ/ΝΣΗ ΟΔΟΠΟΙΙΑΣ & ΑΠΟΧΕΤΕΥΣΗΣ 

24.000,00 € 

61.400,00 € 



Δ/ΝΣΗ ΣΧΟΛΙΚΩΝ ΚΤΗΡΙΩΝ 

17.000,00 € 

29.850,00 € 



Δ/ΝΣΗ ΚΤΗΡΙΑΚΩΝ ΕΡΓΩΝ 

22.000,00 € 

30.100,00 € 



Δ/ΝΣΗ ΟΙΚΟΝΟΜΙΚΩΝ 

24.000,00 € 




Δ/ΝΣΗ ΔΗΜΟΤΙΚΩΝ ΠΡΟΣΟΔΩΝ 

24.500,00 € 




ΕΡΓΑΖΟΜΕΝΟΙ Δ. ΑΘΗΝΑΙΩΝ ΣΤΗΝ Υ.Δ.Ε. 

3.600,00 € 




ΣΥΝΟΛΑ 

1.047.700,00 € 

1.217.800,00 € 

1.124.000,00 € 

1.984.000,00 € 


Επίσης, αναφορικά με το σκέλος που αφορά τα όρια των ωρών απασχόλησης ανά υπάλληλο για την κατηγορία 
ΕΡΓΑΣΙΑ ΝΥΚΤΕΡΙΝΗ ΠΡΟΣ ΣΥΜΠΛΗΡΩΣΗ ΤΗΣ ΕΒΔΟΜΑΔΙΑΙΑΣ ΥΠΟΧΡΕΩΤΙΚΗΣ τροποποιούνται τα όρια της Δ/ 
νσης Καθαριότητας Ανακύκλωσης και Συντήρησης Μηχανολογικού Εξοπλισμού και της Δ/νσης Ηλεκτρολογικού, 
ως εξής: 

Για 390 υπαλλήλους της Δ/νσης Καθαριότητας Ανακύκλωσης και Συντήρησης Μηχανολογικού Εξοπλισμού 
μέχρι 143 ώρες μηνιαίως, για 430 υπαλλήλους μέχρι 100 ώρες μηνιαίως και για τους λοιπούς 500 υπαλλήλους 
μέχρι 60 ώρες μηνιαίως. 

Για τους υπαλλήλους της Δ/νσης Ηλεκτρολογικού μέχρι 150 ώρες μηνιαίως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαρτίου 2013 

Με εντολή Δημάρχου 
Ο Γ ενικός Γ ραμματέας 
ΘΕΟΔΩΡΟΣ ΛΙΒΑΝΙΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































